ODE TIL VIRUSET – DEL 3

Skrevet av Torbjørn Sakseide, 15 mars 2020

Poetens ord har blitt lest av mange

God underholdning sier dere når karantenedagene blir lange

For mange er det ord til ettertanke og refleksjon

Nå når samfunnet befinner seg i en krisesituasjon

Som sjef i stridende avdelinger under den kalde krigen var aktivt lederskap avgjørende viktig

Stå sammen skulder til skulder, å ha omsorg for hverandre føltes så riktig

Det var sammen vi skulle landet bygge

Ta vare på hverandre slik at alle skal føle seg viktig og trygge

Så kom et virus seilende til landet med et dødelig budskap

Landet skulle møte og bekjempe viruset i felleskap

Men Corona-viruset avdekket et større problem; egoisme

Selvopptatthet, egosentrisme, og materialisme

Det er en skam at myndighetene må be folket om å holde seg hjemme

Kampen for egen tilværelse får folket fellesskapet å glemme

Mathyllene vi tømmer og handlevognene vi fyller

Familien med stor begeistring matmor og matfar de hyller

Journalister reiser rundt i hele vårt langstrakte land

Og tror de ikke sprer smitte med mikrofonen på en meters avstand

De reiser til fremmede land og viser folketomme gater

Og med dette sprer de smitte på enda større flater

Og der står de, de som holder samfunnshjulene i gang

Butikkansatte og helsearbeidere jobber som helter dagen lang

Det er disse lavtlønnede i utsatte og essensielle posisjoner som fortjener honnør

Og ikke en overbetalt kommunal direktør

Tanken om totalforsvaret og beredskapsplaner er en forsømt kompetanse

Nå blir samfunnets ledelse presset fra skanse til skanse

Panikken sprer seg og avgjørelser tas hals over hode

Men er avgjørelsene til samfunnets beste og gode?

Vel, det skal jeg kanskje beskrive i en senere ode.

Nå er del 3 kommet til en slutt

Poetens hode er ganske kaputt

Jeg er rimelig forbannet på samfunnsdyret som ødelegger våre fellesskaper

Materialisme, selvopptatthet og manglende omsorg er dårlige egenskaper

Så Herr Corona, kanskje kommer det noe godt ut av din tilstedeværelse?